EkBass/fiwiki-20250220-pages-articles huggingface dataset:
Younès Kaboul

Younès Kaboul (s. 4. tammikuuta 1986, Saint-Julien-en-Genevois) on ranskalainen jalkapalloilija, joka pelaa nykyisin Watfordin joukkueessa Englannin Valioliigassa. Pelipaikaltaan hän on keskuspuolustaja. Kaboul siirtyi loistavan kauden 2006–2007 jälkeen AJ Auxerresta pohjoislontoolaiseen Tottenhamiin 8 miljoonan punnan siirtosummalla. Kaboul oli tarkoitus hankkia Tottenhamiin tulevaisuuden pelaajaksi. Mutta hän joutui heti tositoimiin ja suureen rooliin kun Ledley King oli loukkaantuneena kauden alussa. Muutamat kohtalokkaat henkilökohtaiset virheet peleissä ajoivat hänet lopulta pois Tottenhamin pelaajistosta. Pelattuaan vain kauden 2007–2008 Tottenhamissa, Kaboul siirtyi elokuussa 2008 Portsmouthiin. Tammikuussa 2010 Kaboul palasi takaisin Tottenhamiin. Kaboul nimettiin syyskuussa 2014 Tottenhamin uudeksi kapteeniksi entisen kapteenin Michael Dawsonin siirryttyä Hull Cityyn. Vuonna 2015 Kaboul siirtyi Sunderlandiin ja vuonna 2016 edelleen Watfordiin. == Saavutukset == * Alle 19-vuotiaiden Euroopan-mestaruus 2005 * Ranskan cupin voitto 2005 (AJ Auxerre) == Lähteet == == Aiheesta muualla == Luokka:Ranskalaiset jalkapalloilijat Luokka:Ranskanmarokkolaiset Luokka:Vuonna 1986 syntyneet Luokka:Elävät henkilöt
Steyr

Steyr [ˈʃtaɪ̯ɐ] on kaupunki Ylä-Itävallan osavaltiossa Itävallassa. Kaupungin asukasluku on 38 324 (2017). Steyrillä on hyvin kaunis sijainti kahden joen, Enns ja Steyr -jokien yhtymäkohdassa. Sen keskusta kuuluu Itävallan parhaiten säilyneisiin vanhoihin kaupunkeihin. Vanhin muuri kaupungissa on Rooman valtakunnan ajoilta Kaupungissa toimii BMW:n dieselmoottoritehdas jossa valmistetaan 70 % Euroopassa myydyistä BMW:n dieselautojen moottoreista. SKF:n kuulalaakeritehdas toimii samassa kaupungissa. Toisen maailmansodan aikana sama tehdas valmisti Messerschmitt 109 -koneiden moottoreita jotka vietiin junalla Wieniin jossa Wiener-Neustadtin lentokentällä toimi hävittäjien kokoonpanotehdas. Samasta tehtaasta mm. Suomi sai Me 109 G-2 -koneita kesällä 1943. Kaupunki on tunnettu laadukkaista metallituotteista jo vuosisatoja. ==Lähteet== ==Aiheesta muualla== *Kaupungin verkkosivusto Luokka:Ylä-Itävallan kaupungit
Tomi Markkola

Tomi Markkola (oik. Tomi Teuho-Markkola) (s. 7. tammikuuta 1976 Nokia) on suomalainen iskelmälaulaja. Koko ikänsä Nokialla asunut Tomi Markkola aloitti harmonikan soiton 13-vuotiaana. Sittemmin hän kouluttautui puutarhuriksi, mutta lopulta musiikista tuli hänelle ammatti. Hän osallistui Seinäjoen tangomarkkinoille ensimmäisen kerran vuonna 1995, mutta sillä kerralla tie nousi pystyyn Raisiossa pidetyssä semifinaalissa.Tony Latva ja Petri Tuunainen: Iskelmän tähtitaivas, s. 272. Porvoo-Helsinki: WSOY, 2004. Markkola nousi koko Suomen kansan kuuluisuuteen vuonna 1996, kun hänet kruunattiin tangokuninkaaksi Seinäjoen tangomarkkinoilla. Samana vuonna tangokuningattareksi kruunattiin Saija Varjus. Markkola on lunastanut asemansa suomalaisen iskelmän huipulla upean äänensä ansiosta. Hänen harrastuksiinsa kuuluu muun muassa golf. Hänen vaimonsa, Virve Parkkosen, veli on Idols-tähti Pete Parkkonen. Tomi Markkolan ensimmäinen levytys oli Reino Markkulan säveltämä ja Juha Vainion sanoittama tango "Kerro, jos luoksesi tulla mä saan", jonka oli ensimmäisenä levyttänyt Eino Grön vuonna 1966. Vuonna 1997 ilmestyi hänen ensimmäinen albuminsa, jota myytiin parin vuoden aikana kultalevyyn oikeuttava määrä. Markkolan ainoaksi levytykseksi vuonna 1999 jäi singlenä julkaistu humoristinen ralli "Ei mennä Turkuun". == Yhtye == Tangokuninkuuden myötä Markkola lähti kiertämään Suomea Sylvia-orkesterin kanssa. Elokuussa 1997 Sylvia vaihtui Boleroon. Boleron kanssa hän keikkaili vuoden 2000 lokakuulle asti, jonka jälkeen Suomea lähdettiin kiertämään Fernetin kanssa. ==Fernetin kokoonpano== *Pekka Kauppinen (basso ja laulu) *Pertti Kauppinen (rummut ja laulu) *Jussi Halonen (koskettimet ja laulu) *Juha Muukkonen (kitara ja laulu) == Diskografia == * * * * * * * * * * * * ==Lähteet== == Aiheesta muualla == * Viralliset kotisivut Luokka:Suomalaiset iskelmälaulajat Luokka:Tangokuninkaat Luokka:Vuonna 1976 syntyneet Luokka:Elävät henkilöt
Hyvölänranta

Hyvölänranta eli Hyvölä on Siikalatvan itäosassa sijaitseva kylä, jonka asutus on keskittynyt Siikajoen rannoille. Kylä sijaitsee Kestilän–Pyhännän tien varressa (seututie 822). Kylän etäisyys Kestilän kirkonkylästä on 10 kilometriä, jossa ovat lähimmät palvelut kuten kaupat, ja Pyhännältä 22 kilometriä. Hyvölänrannalla on ollut kaksi koulua, joista Lampelan koulu lakkautettiin vuonna 1964 ja Hyvölänrannan koulu vuonna 2003. ==Lähteet== Luokka:Kestilän kylät
Pasi ja Pekka

Pasi ja Pekka, oik. Pasi Saarnikko (1948 - 16\. heinäkuuta 1991) ja Pekka Saarnikko (s. 1950), oli suomalainen lauluduo, joka lauloi samaan aikaan, kun Jouko ja Kosti olivat suosiossa. He osallistuivat Tähtijahti-kisaan, jossa he voittivat loppukilpailun. Vuonna 1976 he toimivat Rauli Somerjoen säestäjinä. Pasi ja Pekka levyttivät urallaan vajaa parikymmentä kappaletta. Kaksitoista niistä julkaistiin vuonna 1974 kokoelma-lp:nä Pasi ja Pekka. Rocket Records julkaisi 28. maaliskuuta 2014 duon kaikki levytykset sisältävän cd-julkaisun. ==Diskografia== * Pasi ja Pekka, EMI 1974, cd-painos Rocket Records 2014 ==Lähteet== * ==Aiheesta muualla== * Pasi ja Pekka Rocket Recordsin sivustolla * * Luokka:Suomalaiset duot Luokka:Suomalaiset iskelmäyhtyeet Luokka:Sisarukset
Mäläskä

Mäläskä eli Mäläskänkylä on Kestilän kirkonkylän koillispuolella sijaitseva kylä, jonka asutus on keskittynyt Neittävänjoen rannoille. Kylä sijaitsee Säräisniemelle johtavan seututie 800:n varressa. Kylän etäisyys Kestilän kirkonkylästä on 6 kilometriä ja Vaalasta 35 kilometriä. Kylän pääasiallisin elinkeino on maatalous. Mäläskän koulu lakkautettiin vuonna 2004. Luokka:Kestilän kylät
Leiviskänranta

Leiviskänranta (myös Leiviskä) on Siikalatvan koillisosassa, Pohjois- Pohjanmaan ja Kainuun rajalla sijaitseva kylä, jonka asutus on keskittynyt Neittävänjoen rannoille. Kylä sijaitsee Kestilän–Säräisniemen tien varressa (seututie 800). Kylän etäisyys Kestilän kirkonkylästä on 10 km ja Vaalasta 31 km. Leiviskänrannan koulu lakkautettiin vuonna 1970. Kyläkauppa lopetti vuonna 2000. Luokka:Kestilän kylät
Läntinentasankogorilla

Läntinentasankogorilla eli läntinen tasankomaagorillaLuonnontieteellinen keskusmuseo: Hatikan nimistöhaku 2006 Luettu 5.10.2010 eli läntinen tasankogorilla (Gorilla gorilla gorilla) on yksi gorillan (Gorilla gorilla) alalajeista. Sen läntisessä ja keskisessä Afrikassa sijaitsevat elinalueet kattavat noin 709 000 neliökilometrin kokoisen alueen. Sitä tavataan Kamerunissa, Keski-Afrikan tasavallassa, Kongossa, Päiväntasaajan Guineassa, Gabonissa ja Angolassa. Läntinentasankogorilla onkin gorillan alalajeista laajimmalle levinnyt. Arvioiden mukaan läntisiätasankogorilloja saattaa elää luonnonvaraisena jopa 94 000, mutta sademetsissä elävien gorillojen määrää on vaikea arvioida. Joka tapauksessa kanta on vähentynyt voimakkaasti.Pikkugorilla Monroe täytti vuoden Yle 19.6.2012 Kuuluisin yksilö on Cincinnatin eläintarhassa asunut Harambe. == Lähteet == * WWF === Viitteet === Luokka:Isot ihmisapinat Luokka:Uhanalaiset nisäkkäät Luokka:Äärimmäisen uhanalaiset lajit
Leif Ove Andsnes

Leif Ove Andsnes (s. 1970 Karmøy) on norjalainen pianisti. Hän on yksi arvostetuimmista pianisteista ja tunnetaan ennen kaikkea Edvard Griegin pianomusiikin tulkitsijana. == Aiheesta muualla == * Leif Ove Andsnesin kotisivut Luokka:Norjalaiset pianistit Luokka:Vuonna 1970 syntyneet Luokka:Elävät henkilöt
Pihkalanranta

Pihkalanranta tai Pihkala on Siikalatvalla sijaitseva kylä, jonka asutus on keskittynyt Siikajoen rannoille. Kylä sijaitsee Kestilän–Piippolan tien (seututie 800) ja Pihkalanrannan–Vornan tien (seututie 821) varrella. Kylä sijaitsee noin kymmenen kilometrin päässä Kestilän kirkonkylältä, 19 kilometrin päässä Piippolasta ja 24 kilometrin päässä Pulkkilasta. Pihkalanrannalla sijaitseva Selkälän koulu lakkautettiin vuonna 1975. Uljuan tekojärven täyttökanava alkaa Pihkalanrannalta. Luokka:Kestilän kylät
Pihkala

Pihkala voi tarkoittaa seuraavia: ==Sukunimi== * Elisabeth Beaurain-Pihkala (1906–1995), agronomi * Ensio Pihkala (1915–1941), SS-joukkojen suomalainen kenttäpappi * Erkki Pihkala (1938–2024), taloushistorioitsija, professori * Ilmo Pihkala (1926–1995), taidemaalari ja taidegraafikko * Juha Pihkala (s. 1942), Tampereen hiippakunnan piispa 1997–2008 * K. U. (Olli) Pihkala (1905–1998), Helsingin yliopiston maatalouspolitiikan professori * Lauri ”Tahko” Pihkala, vuoteen 1906 Gummerus (1888–1973), urheilumies, suomalaisen pesäpallon keksijä * Martti Pihkala, vuoteen 1906 Gummerus (1882–1966), kansanedustaja, lakonmurtaja (Vientirauha-yhtymän johtaja) * Panu Pihkala (s. 1979), ympäristötutkija ja kirjailija * Rurik Pihkala, vuoteen 1906 Gummerus (1885–1973), Helsingin yliopiston maanviljelystalouden professori ==Paikannimi== * Pihkala, kylä Viipurin maalaiskunnan Ihantalassa Suomen Neuvostoliitolle luovuttamalla alueella * Pihkala, kylä Muolaassaa Suomen Neuvostoliitolle luovuttamalla alueella * Pihkalanranta, kylä Kestilässä. ==Muita== * Pihkalan pesäpallostadion, pesäpallostadion Hyvinkäällä ==Katso myös== * Gummerus Luokka:Sukunimet
Väyrylänsaari

Väyrylänsaari eli Väyrylä on Siikalatvalla sijaitseva kylä, jonka asutus on keskittynyt Siikajoen rannoille. Kylä sijaitsee seututien 821 varressa. Kylän etäisyys Kestilän kirkonkylästä on 15 kilometriä ja Pulkkilasta 19 kilometriä. Väyrylän koulu lakkautettiin vuonna 2004. Luokka:Kestilän kylät
Kindu

Kindu on kaupunki Kongon demokraattisessa tasavallassa ja se on Manieman maakunnan pääkaupunki. Asukasluku on noin 135 000 (2004). Kaupungin lähellä virtaa Kongo-joki ja Kindun korkeus merenpinnasta on 504 metriä. Rautatieverkosto yhdistää Kindun Kalemieen, Kaminaan ja Kanangaan. Kaupungissa on myös lentokenttä. Maantiet ovat kuitenkin huonossa kunnossa koko Manieman maakunnassa. Kindu oli 1800-luvulla tärkeä kauppakeskus, jossa myytiin norsunluuta, kultaa ja orjia. == Lähteet == == Aiheesta muualla == Luokka:Kongon demokraattisen tasavallan kaupungit
Leiviskä (mittayksikkö)

Leiviskä on Skandinaviassa ja Itämeren alueella käytetty vanha painomitta. 1 leiviskä = 20 naulaa = 8,5 kilogrammaa. Kun metrijärjestelmä otettiin Suomessa käyttöön vuonna 1887, päätettiin muutamia vanhoja mittayksiköitä jättää edelleen käyttöön, mutta ne muutettiin suuruudeltaan uuteen järjestelmään paremmin soveltuviksi. Niinpä päätettiin, että leiviskä oli nyt tasan 10 kg.Asetus 25/1886, 3 § Tämä metrinen leiviskä jäi kuitenkin nopeasti pois yleisestä käytöstä, mutta koulukirjoissa se mainittiin vielä 1960-luvulla.esim. Suomessa nykyisin voimassa oleva asetus mitta­yksiköistä ei sitä enää tunne. Vanhassa raamatunkäännöksessä sanaa leiviskä on käytetty tarkoittamaan talenttia, joka vanhalla ajalla oli sekä painoyksikkö että suuri rahayksikkö. Tässä merkityksessä sana esiintyy eräässä Jeesuksen vertauksessa. Uudessa käännöksessä 'leiviskä' on korvattu sanalla talentti. Vertauksen merkityksestä on erilaisia tulkintoja. ==Lähteet== Luokka:Massan yksiköt
Vulcain (rakettimoottori)

Vulcain on eurooppalainen rakettimoottori. Se käyttää kryogeenistä nestevetyä ja nestehappea. Tosinaan sitä kutsutaan EPC (Étage Principal Cryotechnique). ==Historia== Kehitys alkoi 1988 samaan aikaan Ariane 5 kantorakettiohjelman kanssa. Ensimmäinen lento tapahtui 1996, mutta se epäonnistui ohjelmistovian takia. Moottori toimi kuitenkin niin kuin pitikin ja ensimmäinen onnistunut lento tehtiin 1997. Uusi kehittyneempi versio Vulcain II, joka tuottaa 20% enemmän työntövoimaa, lensi ensi kerran 2002. Tälläkin kertaa lento epäonnistui, mutta nyt vika oli moottorissa. Uuden moottorin onnistunut toinen koelento tapahtui 2005. ==Tekniikka== Vulcain käyttää nestehappea ja -vetyä ajoaineenaan. Se on halkaisijaltaan 1.76 metriä ja 3 metriä korkea. Sen toimintaperiaate on kaasugeneraattorimoottori, jossa on erilliset turbopumput polttoaineelle ja hapettimelle. Molemmissa turbopumpuissa on omat pienet polttokammionsa ja pakoputkensa joissa poltetulla polttoaineella pumput toimivat, eikä pumpuissa poltettu polttoaine kulje pääasiallisen polttokammion läpi. Nestehapen turbopumppu pyörii 13 600 kierrosta minuutissa 3 MW teholla ja nestevedyn pumppu 34 000 kierrosta minuutissa 12 MW teholla. Nämä pumppaavat yhteensä 235 kg/s kryogeenisiä ajoaineita, josta 41.2 kg/s on nestevetyä, palokammioonhttp://www.esa.int/SPECIALS/Launchers_Access_to_Space/ASELVQI4HNC_0.html. Vulcain II palokammiossa on hieman suurempi paine, ja ajoaine sekoituksessa on 20% enemmän happeahttp://www.esa.int/SPECIALS/Launchers_Access_to_Space/SEM0LR2PGQD_0.html, siksi sen palokammio ja happea pumppaava turbopumppu täytyi suunnitella uudestaan. Lisäksi siinä on suurempi suutin, jonka ansiosta ominaisimpulssi tyhjiössä on aiempaa versiota parempi, vaikka suurempi hapen osuus muuten pienentäisi moottorin ominaisimpulssia. H158 Vulcain H173 Vulcain II Työntövoima merenpinnalla 773 kN 939 kN Työntövoima tyhjiössä 1 075 kN 1 350 kN Ominaisimpulssi merenpinnalla 326 s 318 s Ominaisimpulssi tyhjiössä 431 s 434 s ==Lähteet== ==Aiheesta muualla== * Vulcain Encyclopedia Astronauticassa * Vulcain II Encyclopedia Astronauticassa Luokka:Rakettimoottorit
Erillinen pataljoona 8 (talvisota)

Erillinen pataljoona 8:n (ErP 8) perusti Salmin suojeluskuntapiiri 6.10.1939 saamansa käskyn mukaisesti Pitkärannassa seuraavasta päivästä alkaen. ==Varustaminen== Suojajoukkoihin kuuluvana yksikkönä pataljoona sai keskimääräistä paremman varustuksen talvisodan muihin joukkoihin nähden. Määrävahvuuksia ei kuitenkaan kaikilta osin saavutettu. ==Yksiköt== *Komentaja + esikunta (vahvuus 1+6) *Esikuntakomppania (vahvuus 118) *1. komppania (1./ErP 8) (vahvuus 191) *2. komppania (2./ErP 8) (vahvuus 191) *3. komppania (3./ErP 8) (vahvuus 191) *Konekiväärikomppania (KKK/ErP 8) (vahvuus 154) ==Komentaja(t)== * kapteeni Artturi Nikula *kapteeni Martti Aho (vs. komentaja 7.-18.12.1939) *luutnantti Ilmari Inomaa (toimi Nikulan sijaisena useaan otteeseen talvisodan aikana) ==Keskittäminen== Erillinen pataljoona 8 perustettiin sen tulevalla toiminta-alueella Laatokan Karjalassa ja se oli jo 9.10.1939 toimintavalmiina puolustusalueellaan Salmin pitäjässä. ErP 8 kuului IV armeijakunnan puolustusalueen ns. suojajoukkoihin. Suojajoukkotehtävää varten IV armeijakunnan esikunta oli perustanut alajohtoportaakseen Karjalan ryhmän. Suojajoukkojen tehtävänä oli aluksi suojata kenttäarmeijan keskittäminen YHn julistamisen jälkeen. Kenttäarmeijan keskittämisen jälkeen Karjalan Ryhmä lakkautettiin ja joukot liitettiin IV armeijakuntaan. Sodan alkaessa 30. marraskuuta ErP 8 oli ryhmittyneenä itärajan tuntumaan Laatokan rannasta pohjoiseen päin teiden suunnissa. Tehtävänä oli viivyttäen vetäytyä IV armeijakunnan pääpuolustuslinjalle. == Katso myös == *Laatokan Karjalan mottitaistelut talvisodassa == Lähteet == * *Väisänen Heikki: Valkeissa arkuissa. Tuusula: Ketterät Kirjat Oy, 2021. ISBN 978-952-7044-57-5 === Viitteet === Luokka:Talvisodan suomalaiset jalkaväkipataljoonat
Conspiracy

Conspiracy on King Diamondin neljäs albumi vuodelta 1989. King Diamond itse ei hyväksynyt tätä kansikuvaa. Korealaisessa albumissa taas ei ole muuta kuin iso punainen King Diamond-logo. Levy on äänitetty ja miksattu M.M.C. Studiossa, Kööpenhaminassa, Tanskassa. Conspiracy on jatkoa albumin "Them" tarinalle. == Kappaleet == #At The Graves (8:56) #Sleepless Nights (5:01) #Lies (4:19) #A Visit From The Dead (6:11) #The Wedding Dream (6:11) #"Amon" Belongs to "Them"(3:49) #Something Weird (2:03) #Victimized (5:19) #Let It Be Done (1:11) #Cremation (4:09) #At The Graves - (toinen miksaus - bonus -97) #Cremation (live - bonus -97) == Kokoonpano == *King Diamond: laulu *Andy La Rocque: kitara *Pete Blakk: kitara *Hal Patino: basso *Mikkey Dee: rummut *Roberto Falcao: kosketinsoitin == Aiheesta muualla == * Kotisivut * * Luokka:King Diamondin albumit luokka:Vuoden 1989 albumit
Adolf Aminoff (1856–1938)

Adolf Petter Johannes Aminoff (9. tammikuuta 1856 Viipuri – 20. syyskuuta 1938 Helsinki) oli suomalainen kenraalimajuri. == Ura == Aminoff valmistui kadetiksi Haminan kadettikoulusta vuonna 1870. Hänet korotettiin vänrikiksi Venäjän keisarikunnan armeijan suuriruhtinas Vladimir Aleksandrovitšin rakuunarykmentissä vuonna 1878, luutnantiksi Vladimir Aleksandrovitšin rakuunarykmentissä vuonna 1881 ja kapteeniksi vuonna 1892. Aminoff toimi myös Pietarin upseerien ratsuväkikoulun upseerina 1893–1895. Myöhemmin hän oli ensimmäisen ratsuväkilaivueen komentajana 1895–1897 Pietarissa. Aminoff palveli Suomen Rakuunarykmentissä Lappeenrannassa vuodesta 1896 lähtien. Hänet ylennettiin everstiluutnantiksi vuonna 1897. Hän oli myös Lappeenrannan kaupunginvaltuuston ja rahatoimikunnan jäsen 1891–1893 ja 1896–1902. Rakuunarykmentti lakkautettiin vuonna 1901, jonka taki hän siirtyi siviiliin vuonna 1902. Aminoff toimi Viipurissa raatimiehenä 1902–1903. Kenraalikuvernööri Nikolai Bobrikov karkotti hänet Suomesta 1903. Aminoff oleskeli kaksi vuotta Tukholmassa, kunnes pääsi palaamaan Suomeen 1905. Hän toimi Viipurin kaupungin liikennekonttorin kamreerina vuodesta 1905 lähtien. Hänet asetettiin asevelvolliseksi vuonna 1906. Aminoff toimi Suomen sisällissodan aikana Mikkelin suojeluskuntapiirin vt. piiripäällikkönä ja sodan jälkeen Viipurin suojeluskunnan pataljoonankomentajana 1918–1927. Sisällissodan alkuvaiheessa tammikuussa 1918 Aminoff oli Viipurista Venäjänsaarelle vetäytyneiden suojeluskuntalaisten johdossa ja johti heidät Säiniön kautta punaisten linjojen läpi valkoisten puolelle Antrean rintamalle. Aminoff ylennettiin everstiksi vuonna 1918. Hän toimi sitten Viipurin liikennekonttorin kamreerina vuoteen 1927 saakka, jolloin muutti Helsinkiin.Kenraalimajuri Adolf Aminoff 80-vuotias, Käkisalmen Sanomat 11.1.1936, nro 3, s. 2, Kansalliskirjaston digitaaliset aineistot Hänet valittiin Viipurin suojeluskunnan kunniajäseneksi vuonna 1927. Aminoff ylennettiin kenraalimajuriksi vuonna 1933. Aminoff harrasti taidemaalausta. == Perhe == Aminoff avioitui Anna Maximiliana Adlercreutzin kanssa vuonna 1883 ja sai hänen kanssaan kolme lasta: Hedvig (1885–1941), Berndt Herman (1886–1972) ja Harry Adolf (1887–1925). Aminoffin isä oli eversti, valtiopäivämies Berndt Adolf Carl Gregori Aminoff ja äiti Iva Matilda Avellan. Hänen veljensä oli Viipurin lääninarkkitehti Berndt Ivar Aminoff. Hänen isoisänsä oli everstiluutnantti Berndt Jonas Aminoff. == Ritarikunnat == * Suomen Valkoisen Ruusun ritarikunta (1920) * Vapaudenristin ritarikunta (1918) * Pyhän Stanislauksen ritarikunta (1896) * Pyhän Annan ritarikunta (1894) Aminoff sai Pyhän Annan ritarikunnan toisen luokan ristin vuonna 1894, Pyhän Stanislauksen ritarikunnan toisen luokan ristin vuonna 1896, Vapaudenristin ritarikunnan kolmannen luokan ristin vuonna 1918 ja Suomen Valkoisen Ruusun ritarikunnan toisen luokan kunniamerkin vuonna 1920. ==Katso myös== * Aminoff ==Lähteet == Luokka:Suomalaiset aateliset Luokka:Suomalaiset kenraalit Luokka:Suomen sisällissodan valkoiset Luokka:Vuonna 1856 syntyneet Luokka:Vuonna 1938 kuolleet Luokka:Pietarinsuomalaiset henkilöt
Elämä (lehti)

Elämä on Suomen Raamattuopiston Säätiön hengellinen aikakauslehti. Sen perusti rovasti Urho Muroma vuonna 1928 nimellä Herää valvomaan. Lehden levikki vuonna 1960 oli noin 39 000. Vuosina 2000–2014 lehti ilmestyi nimellä Elämään.Herää Valvomaan -lehden nimeksi Elämään . Kirkon tiedotuskeskus 27.12.1999. == Lähteet == ==Aiheesta muualla== *Elämä-lehden kotisivut Luokka:Suomalaiset kristilliset aikakauslehdet Luokka:Viidesläisyys
Ponferrada

Ponferrada (galician kielellä Ponte de ferro, Rautasilta) on kaupunki Espanjassa Leónin maakunnassa, ja se on El Bierzon alueen pääkaupunki. Kaupunki sijaitsee Miñon sivujoen Silin varrella ja sen korkeus 544 m merenpinnan yläpuolella. Vuonna 2024 kaupungin väkiluku oli 64 358 henkilöä.Instituto Nacional de Estadística Ranskasta alkava pyhiinvaellusreitti Santiago de Compostelaan Galiciaan kulkee kaupungin kautta. Kaupungista on kotoisin jalkapalloseura SD Ponferradina. == Ilmasto == Ponferradassa on Köppenin ilmastoluokituksen mukaan viileän ja kuivan kesän välimerenilmasto. Vuoden keskilämpötila on noin 13 °C ja keskimääräinen sademäärä 650 millimetriä. Heinäkuu on lämpimin kuukausi. Silloin vuorokauden keskilämpötila on noin 21 °C. Viilein kuukausi on tammikuu, jolloin keskilämpötila on noin 5 °C. Sateisin kuukausi on marraskuu, jolloin sataa keskimäärin noin 90 millimetriä. Heinäkuu puolestaan on kuivin kuukausi. Silloin keskimääräinen sadanta on 18 millimetriä. == Kuvia == Castillo de los Templarios (Ponferrada). Entrada.jpg|Castillo de Ponferrada (Castillo de los Templarios) Ponferrada-Ayuntamiento.jpg|Kaupungintalo Ponferrada - Basilica de Nuestra Señora de la Encina 04.jpg|Basílica de La Encina Ponferrada - Barrio de la Rosaleda - Torre de la Rosaleda 04.JPG|Torre de la Rosaleda Ponferrada - Barrio de la Rosaleda 03.jpg|Barrio de la Rosaleda ==Lähteet== ==Aiheesta muualla== Luokka:Leónin maakunta Luokka:Kastilia ja Leónin kaupungit
Hesbon

Hesbon oli amorilaisten muinainen pääkaupunki Moabin pohjoisosassa Jordanin itäpuolella vuoristossa. Kuului Ruubenin alueeseen. Moabilaiset valloittivat Hesbonin, mutta Peraian alueeseen kuuluvana se sai myöhemmin juutalaisen asutuksen., == Lähteet == Luokka:Raamatun kaupungit
Francisco Xavier de Luna Pizarro

Francisco Xavier de Luna Pizarro (1780 Arequipa – 1855 Lima) oli perulainen pappi ja poliitikko, joka toimi maansa presidenttinä lyhyen aikaa kahteen otteeseen vuosina 1822 ja 1833. ==Varhainen elämä== Pizarro opiskeli nuoruudessaan Cuzcon yliopistossa teologiaa ja lakitiedettä. Hän matkusti Espanjaan seuraamaan espanjalaisten kapinaa Napoleonia vastaan. Kun hän palasi Peruun, hänet nimitettiin San Fernandon lääketieteellisen korkeakoulun rehtoriksi. ==Itsenäisyyssota== Pizarro osallistui Perun itsenäisyystaisteluihin ja hänestä tuli maan kongressin ylähuoneen pääministeri 1822, ja hän kirjoitti perustuslain 1823. José de San Martínin luovuttua vallasta, Pizarrosta tuli väliaikainen presidentti, kunnes José de La Mar valittiin uudeksi presidentiksi. Pizarro tuki La Marin hallitusta mutta poliittisen selkkauksen jälkeen, johon La Mar oli sekaantunut, Pizarro jättäytyi politiikasta. Kuitenkin 1827 hänestä tuli jälleen pääministeri ja toimi 1833 hetkellisesti taas valtionpäämiehenä, kunnes kenraali Luis José de Orbegoso y Moncada nousi valtaan. 1846 Pizarro nimettiin Liman arkkipiispaksi. == Lähteet == Luokka:Perun presidentit Luokka:Perulaiset papit Luokka:Vuonna 1780 syntyneet Luokka:Vuonna 1855 kuolleet
Keskivirhe

Keskivirhe tarkoittaa tilastotieteessä keskimääräistä virhettä ja sitä voidaan käyttää mittaamaan tiettyä todennäköisyyttä vastaavaa luottamusväliä. Keskivirhe voidaan laskea kaavasta S = \frac{s}{\sqrt{n}} missä S on keskivirhe, s on keskihajonta ja n otoksen koko. Luokka:Tilastotiede Luokka:Seulonnan keskeiset artikkelit
Hobby Hall

Hobby Hall on verkkokauppa, jonka valikoimaan kuuluu yli 650 000 tuotetta. Yhtiön valikoimassa on omien merkkien lisäksi tunnettuja brändejä erityisesti kodin, vapaa-ajan ja elektroniikan alueilla. == Historiaa == Hobby Hall syntyi amerikkalaisen Samuel Josefowitzin vuonna 1958 perustaman Concert Hall Society - äänilevykerhon pohjalta. Se aloitti toimintansa Suomessa kesäkuussa 1962.Hobby Hallin historiaa viideltä vuosikymmeneltä. Web Archive (Hobby Hall). Viitattu 21.8.2019. Äänilevykerhon ohella Concert Hall Society perusti Suomen ensimmäisen kirjakerhon, Ex Libriksen. 1970-luvun alussa yritys markkinoi Bullworker-lihastenkehittäjälaitetta postimyynnillä ja julkaisi ensimmäisen postimyyntiluettelonsa 1975. Vuonna 1980 Hobby Hall myytiin yhdysvaltalaiselle Reevesille, ja yrityksestä kehittyi tehokas postimyyjä vaatteille, autotarvikkeille, työkaluille ja viihde-elektroniikalle. Siitä tuli Philips-kodinkonemerkin suurin jälleenmyyjä Suomessa. Stockmann osti Hobby Hallin vuonna 1985, mutta ilmoitti lokakuussa 2014 etsivänsä sille uutta omistajaa.Stockmann myy Hobby Hallin - sulkee Seppälän myymälät Venäjällä , Talouselämä 2.10.2014. Huhtikuussa 2016 Stockmann ilmoitti myyvänsä Hobby Hallin SGN Groupille. Maaliskuussa 2018 Hobby Hall yhdistyi Viron suurimman verkkokaupan Hansapostin kanssa ja tammikuussa 2019 yritykset yhdistettiin Hobby Hall Group OÜ:ksi. Joulukuussa 2019 uutisoitiin, että Hobby Hallin omistus siirtyy kokonaan Viroon Wraith Invest OÜ:lle. Huhtikuussa 2021 Hobby Hallin ilmoitti ostavansa Keski- ja Itä-Eurooppaan keskittynyt pääomasijoitusyhtiö Mid Europa Partners, ja kauppaan kuuluvat myös virolaiset Hansapost ja Kaup24, latvialaiset 220.lv ja xnet.lv sekä liettualainen pigu.lt == Toimipisteet == Hobby Hallilla oli myymälä Vantaan Tammistossa 1980-luvulta vuoteen 2019 ja uudelleen vuosina 2021–2024. Muita myymälöitä on ollut Helsingin Arabiassa (lopetettu vuoden 2009 lopussa), Espoon Friisilässä (lopetettu 2000-luvun alkupuolella), Tampereella ja Tallinnassa. Yhtiö on myös toiminut postimyyjänä Liettuassa vuosina 2004–2005. == Lähteet == Luokka:Postimyynti Luokka:Suomalaiset verkkokaupat
The Bassmachine

The Bassmachine on ruotsalaisen eurodancemuusikon Basshunterin albumi, joka julkaistiin Internetissä 2006 mp3-muodossa. == Kappaleet == # # # # # # # # # # == Aiheesta muualla == * Viralliset sivut Luokka:Vuoden 2004 esikoisalbumit Luokka:Basshunterin albumit
Siikajokilaakso (sanomalehti)

Siikajokilaakso on vuonna 1966 perustettu Siikajokilaakson kolmen kunnan (Pyhäntä, Siikajoki ja Siikalatva) paikallislehti. Lehden päätoimitus on Siikajoen Ruukissa. Kesäkuussa 2018 Kaleva osti Siikajokilaakso-lehden oululaiselta Joutsen Medialta. ==Lähteet== Luokka:Suomalaiset paikallislehdet Luokka:Siikajoki Luokka:Pyhäntä Luokka:Siikalatva
Siikajokilaakso

Siikajokilaakso on Pohjois-Pohjanmaalla, Siikajoen valuma-alueella sijaitsevien kolmen kunnan (Pyhäntä, Siikajoki ja Siikalatva) nimitys. Jokilaakson yläjuoksun alueesta käytetään aluenimeä Siikalatva. Luokka:Pohjois-Pohjanmaa
Nettotuotanto

Nettotuotanto tarkoittaa mihin tahansa trofiatasoon kuuluvien eliöiden sitomaa energiaa, jota seuraavan trofiatason eliöt voivat käyttää. Nettotuotanto on bruttotuotanto, josta on vähennetty eliöiden kuluttama energia. Nettoprimaarituotanto on autotrofien esim. kasvien tuottama biomassa tai energia. ==Lähteet== * Luokka:Ekologia
Paula Tarvainen

Paula Leena Tarvainen (o.s. Huhtaniemi, s. 17. helmikuuta 1973 Pori) on suomalainen uransa päättänyt keihäänheittäjä, joka edusti Noormarkun Nopsaa. Tarvainen on naisten keihäänheiton Suomen ennätyksen haltija tuloksella 64,90, joka on heitetty 10. elokuuta vuonna 2003 Helsingissä. Tulos riittää naisten keihään maailmantilastossa sijalle 43 (tilanne 27.7.2021). Hän sijoittui kuudenneksi MM-kisoissa 2005 Helsingissä tuloksella 62,64. Kesän 2007 jälkeen Tarvaisella ei ole tilastotuloksia. == Saavutukset == Paula Tarvaisella on yhdeksän SM-mitalia, joista kolme on kultaista. === SM-mitalit aikuisten sarjassa === * Kultaa : 2001 (57,52) : 2003 (64,90, SE) : 2006 (59,18) * Hopeaa : 1998 (58,10, vanha malli) : 1999 (58,44) : 2002 (59,47) : 2004 (60,06) : 2005 (58,86) * Pronssia : 1997 (55,10, vanha malli) === Arvokisaedustukset aikuisten sarjassa === * MM-kisat : 2001 (13. 58,26) : 2003 (20. 55,06) : 2005 (6. 62,64) : 2007 (12. 53,50, karsinnassa 63,58) * EM-kisat : 2002 (10. 56,24) : 2006 (11. 55,59, karsinnassa 58,95) * Olympialaiset : 2004 (28. 56,88) == Lähteet == == Aiheesta muualla == * * Luokka:Suomalaiset keihäänheittäjät Luokka:Vuonna 1973 syntyneet Luokka:Elävät henkilöt
Jean-Sébastien Jaurès

Jean-Sébastien Jaurès (s. 30. syyskuuta 1977 Tours, Ranska) on ranskalainen jalkapalloilija, joka edustaa Saksan Bundesliigan Mönchengladbachia. Auxerressa jo juniorina pelannut Jaurès edusti seuran edustusjoukkuetta vuosina 1996–2008 yli 200 Ligue 1:n ottelussa. Vuonna 2008 hän siirtyi nykyiseen seuraansa. ==Saavutukset== * Alle 19-vuotiaiden Euroopan-mestaruus 1996 * Ranskan cupin voitto 2003 ja 2005 * Ranskan supercupin toinen sija 2003 ja 2005 Luokka:Ranskalaiset jalkapalloilijat Luokka:Vuonna 1977 syntyneet Luokka:Elävät henkilöt
Rintakehä

Rintakehä (thorax) on ylävartalossa sijaitseva luiden ja rustojen muodostama kehys. Sen muodostavat selkärangan 12 rintanikamaa, 12 paria niihin kiinnittyviä kylkiluita sekä näihin liittyvät kylkirustot ja rintalasta. Rintakehän yläaukeamaa rajoittavat ensimmäinen kylkiluupari ja rintalasta. Rintakehän ala-aukeama on laajempi, ja sitä rajaavat alimmat kylkiluut. Hengitettäessä rintakehän tilavuus suurenee ja pienenee. Rintakehän sisälle jäävässä suojaisassa rintaontelossa sijaitsevat hengityselimet, kuten keuhkot ja hengityslihakset, sydämen ja suurten verisuonten tyviosat sekä vatsaontelon yläosa. ==Lähteet== Luokka:Anatomia
Gavin Smith

Gavin Smith (4. syyskuuta 1968 Guelph, Ontario – 14. tammikuuta 2019 Houston, Texas) oli kanadalainen pokeriammattilainen. Smith aloitti jakajana vuonna 1996 ja siirtyi ammattilaiseksi 1998. Samana vuonna hän pelasi ensimmäiset turnauksensa (World Poker Finals, Foxwoodin kasinolla) ja oli kahdesti finaalipöydässä. Seuraavana vuonna hän otti ensimmäisen turnausvoittonsa World Poker Finalsissa no limit texas hold 'emissä. Vuonna 2000 hän oli ykkönen seven card studissa. Vuonna 2005 Smith voitti World Poker Tourin Mirage Poker Showdown -turnauksen Las Vegasissa lyöden lopun kaksinpelissä Ted Forrestin. Ykköspalkinto oli 1 128 278 dollaria. Hän oli samana vuonna WPT:n finaalipöydässä vielä kahdesti. Heinäkuussa 2006 hän oli ykkönen World Pro-Am Challenge -tapahtumassa ja voitti 500 000 dollaria. World Series of Pokerin pääturnauksessa Smith oli parhaimmillaan 52. (vuonna 2004). Hän oli rahoilla myös 2003, 2005 ja 2007. 50 000 dollarin sisäänoston H.O.R.S.E.-turnauksessa heinäkuussa 2006 hän oli yhdestoista (palkinto 205 920 dollaria). Kesäkuussa 2007 Smith oli toinen WSOP:n 1 500 dollarin pot limit hold'em -turnauksessa. Toukokuussa 2006 Smith oli WSOP:n oheisturnauksessa (World Series of Poker circuit event) Harrah's New Orleans -kasinolla kakkonen (293 930 dollaria). Ainoan WSOP-turnausvoittonsa Smith otti vuonna 2010 $2,500 Mixed Limit/No- Limit Hold'em -turnauksesta. Pääpalkinto oli 268 238 dollaria. Huhtikuusta 2006 lokakuuhun 2006 Smith isännöi Card Player -lehden nettiradio-ohjelmaa The Circuit. Hän edusti Full Tilt Poker -nettipokerihuonetta ja pelasi internetissä nimimerkillä birdguts. Tammikuussa 2019 Gavin Smithin pokeriuran turnausansiot ylittivät 6,3 miljoonaa dollaria. The Hendon Mobin kaikkien aikojen rahalistalla hän on 13. paras kanadalainen. == Lähteet == == Aiheesta muualla == * Kotisivu Full Tilt Pokerilla * WPT:n profiili * Luokka:Kanadalaiset pokerinpelaajat Luokka:Vuonna 1968 syntyneet Luokka:Vuonna 2019 kuolleet
Seututie 821

Seututie 821 on Siikalatvan kunnan alueella Vornasta Pihkalanrantaan johtava seututie. Tie haarautuu Pulkkilan Vornassa valtatieltä 4 ja päättyy Kestilän Pihkalanrannalla seututien 800 risteykseen. Tien pituus on noin 15 kilometriä. Luokka:Pulkkila Luokka:Siikalatvan liikenne 821
Ready an’ Willing

Ready an' Willing on brittiläisen Whitesnaken neljäs studioalbumi, joka julkaistiin toukokuussa 1980. Albumi oli yhtyeen ensimmäinen, jolla soitti rumpali Ian Paice (joka oli ollut laulaja David Coverdalen ja kosketinsoittaja Jon Lordin kanssa Deep Purplessa vuosina 1973-1976), ja oli myös yhtyeen siihen mennessä menestynein, yltäen sijalle kuusi Ison-Britannian myyntilistoilla ja albumin ensimmäinen single, ”Fool for Your Loving”, ylsi sijalle 13 Britanniassa. ==Kappaleet== # # # # # # # # # Vuoden 2006 uudelleenmasteroidun version bonuskappaleet: # * #*Ennenjulkaisematon # # # # #*Live-kappaleet äänitetty Readingin festivaalilla vuonna 1979. ==Kokoonpano== *David Coverdale – laulu *Micky Moody – kitara *Bernie Marsden – kitara *Jon Lord – kosketinsoittimet *Neil Murray – basso *Ian Paice – rummut ==Arvostelut== * Allmusic () linkki == Lähteet == Luokka:Vuoden 1980 albumit Luokka:Whitesnaken albumit
Seututie 822

Seututie 822 on Tyrnävältä Temmeksen taajamasta Kestilän taajaman kautta Pyhännälle johtava seututie. Tie haarautuu valtatieltä 4, risteää Kestilän taajamassa seututien 800 kanssa, ja päättyy Pyhännällä kantatien 88 risteykseen. Tien pituus on 78 kilometriä. Seututie 822 ja valtatie 28 tarjoavat vaihtoehdon valtatielle 22 reitillä Oulu–Kajaani. Aikaisemmin tie kulki useamman kunnan enklaavialueen halki. Sittemmin enklaavit on kuntaliitosten yhteydessä liitetty naapurikuntiin. Muun muassa tien varrella sijaitseva Temmekseen kuntaan kuulunut Kärsämän kylä liitettiin silloiseen Rantsilan kuntaan. ==Lähteet== Luokka:Tyrnävän liikenne Luokka:Limingan liikenne Luokka:Rantsila Luokka:Siikalatvan liikenne Luokka:Pyhännän liikenne 822
Mike Liut

thumb|Mike Liut (1981) Michael Dennis Liut (s. 7. tammikuuta 1956 Weston, Ontario, Kanada) on ammattilaisuransa lopettanut kanadalainen jääkiekkomaalivahti. Mike Liut pelasi National Hockey Leaguessa 1979 - 1992 seuroinaan Hartford Whalers, Washington Capitals ja St. Louis Blues. Hän pelasi kaksi vuotta World Hockey Associationin Cincinnati Stingersissä. Liutin ura kohti ammattiliasuutta sai vauhtia hänen mentyään Bowling Green University -yliopistoon 1973. Päästyään kahdesti CCHA-sarjan tähtikentälliseen värvääjät kiinnittivät häneen huomionsa. St. Louis Blues varasi hänet sijalla 56 vuonna 1976, mutta NHL:n sijaan Mike Liut menikin kilpailevan WHA-liigan Cincinnati Stingersiin, jota edusti kaksi kautta. WHA:n alasajon jälkeen 1979 Blues lopulta hyödynsi varauksensa. Pelaajauran jälkeen Liut toimi Michiganin yliopiston joukkueen apulaisvalmentajana 1995–1998. == Saavutuksia == * Lester B. Pearson Award 1981 (paras pelaaja pelaajien äänestyksessä) * NHL:n ykköstähdistössä 1981 * Kanada-cupissa 1981 * NHL:n kakkostähdistössä 1987 == Aiheesta muualla == * Mike Liut hockeygoalies.org-tietokannassa Luokka:Kanadalaiset jääkiekkomaalivahdit Luokka:St. Louis Bluesin varaamat pelaajat Luokka:Lester B. Pearson Award -voittajat Luokka:Vuonna 1956 syntyneet Luokka:Elävät henkilöt
Turun klassillinen lukio

Turun klassillinen lukio on yksi Turun yhdeksästä lukiosta, joka syntyi Turun Klassikon lukion ja Juhana Herttuan lukion yhdistyessä 1. elokuuta 2013. Samoissa tiloissa toimii Turun iltalukio. Yleislukion lisäksi koulu on ilmaisun (aiemmin taideviestinnän) valtakunnallinen erityislukio. Taideviestintä, perinteet ja klassisen kulttuurin vaaliminen ovat osa koulun jokapäiväistä toimintakulttuuria. Turun klassillinen lukio sijaitsee Linnankadun ja Eskelinkadun kulmassa VII kaupunginosassa keskustassa. Tällä paikalla on toiminut koulu aina vuodesta 1887 asti, jolloin paikalla sijaitsi Turun Suomalainen Lyseo. == Lukion historia == Turun ja samalla koko maakunnan ensimmäinen oppikoulu perustettiin 19. maaliskuuta 1879. Yksityinen koulu sai nimekseen Turun Suomalainen Lyseo, ja sen tehtävänä oli vaalia länsimaista klassillista kulttuuriperintöä. Vuonna 1883 perustettiin Turun Suomalainen Valtiolyseo ja samalla yksityislyseo lakkasi ottamasta uusia opiskelijoita. Vuonna 1887 lyseot sulautuivat ja muodostivat Turun Suomalaisen Lyseon, ja samalla uusi koulu siirtyi Linnankadun ja Eskelinkadun kulmaan. Kun reaaliosasto oli erotettu erilliseksi kouluksi, vastasi Turun Suomalainen klassillinen lyseo (1903), myöhempi Turun klassillinen lyseo (1950) yksin perinteisestä tehtävästään. Ensimmäisten tyttöjen tultua kouluun 1972 muodostui Turun klassillinen yhteislyseo. Peruskoulujärjestelmän noudattama tapa nimittää koulu muun kuin tarkoitusperän mukaan pakotti Klassikon ottamaan nimet Eskelin koulu ja lukio vuonna 1976. Täyttäessään sata vuotta vuonna 1979 koulu sai takaisin nimen Turun Klassikon lukio, ja yläasteesta tuli Klassikon koulu. Vuonna 2013 Turun Klassikon lukio yhdistyi Juhana Herttuan ilmaisutaidon lukion kanssa Turun klassilliseksi lukioksi. == Erityispiirteet == Klassillinen lukio on saanut valtakunnalliseksi koulutustehtäväkseen ilmaisulinjan. Lisäksi lukiossa vaalitaan perinteistä ja länsimaista klassista kulttuuria. Tämä näkyy useina aiheeseen liittyvinä kursseina sekä runsaana latinan kielen opetuksena; lukiossa on mahdollista suorittaa latinan kielen ylioppilastutkinto. == Turun Klassikot ry == Turun Klassikot ry on Klassikon koulun ja lukion entisten oppilaiden yhdistys, joka perustettiin 13. helmikuuta 1963. Sen tarkoitus on toimia entisten oppilaiden keskinäisenä yhdyssiteenä sekä työskennellä koulun ja sen oppilaiden ja etenkin latinan kielen opetuksen hyväksi. Yhdistys on muun muassa jakanut stipendejä hyvästä latinan taidosta. 1970-luvulla peruskoulu-uudistuksen yhteydessä yhdistys taisteli latinan kielen aseman säilyttämiseksi koulun opetuksessa. == Lähteet == == Aiheesta muualla == * Turun klassillisen lukion verkkosivut Luokka:Turun lukiot Luokka:VII kaupunginosa
Yhdystie 8190

Yhdystie 8190 on Suomen tieverkon osuus Kestilästä Teerikaartoon. Tie haarautuu Kestilän kirkonkylällä seututieltä 800, kulkee Järvikylän läpi ja päättyy Kajaanin Vuolijoella seututien 879 risteykseen. Tien pituus on 37 kilometriä. Tie on merkittävin väylä Kestilästä Kajaaniin. Ennen vuoden 1996 tiennumerouudistusta tie oli numeroitu maantieksi 819. Luokka:Kajaanin liikenne Luokka:Siikalatvan liikenne 8190
Metyylihydratsiini

Metyylihydratsiini on orgaaninen yhdiste, joka on huoneenlämmössä (20 °C) olomuodoltaan väritöntä hygroskooppista (kosteutta itseensä sitovaa) nestettä, jolla on ammoniakkia muistuttava haju. Sen kemiallinen kaava on CH6N2 ja rakennekaava on CH3NHNH2. Metyylihydratsiinista käytetään myös nimityksiä monometyylihydratsiini ja MMH. Metyylihydratsiinin moolimassa on 46,1 g/mol, sulamispiste –52,4 °C, kiehumispiste 87,5 °C, tiheys 0,874 g/cm3, sekoittuu veteen, leimahduspiste –8,3 °C c.c., itsesyttymislämpötila 196 °C ja CAS- numero 60-34-4. Metyylihydratsiinia tuotetaan metyyliamiinin ja klooriamiinin välisellä reaktiolla tai vaihtoehtoisesti lähtöaineina voidaan käyttää bentsaldehydiatsiiniä ja dimetyylisulfaattia. :CH3NH2 \+ NH2Cl → CH6N2 \+ HCl Metyylihydratsiiniä käytetään rakettien polttoaineena, koska sen palaessa vapautuu suuri määrä energiaa. Yhdistettä on mahdollista käyttää myös synteettisessä kemiassa ja liuottimena. == Ympäristö- ja terveysvaikutukset == Lyhytaikainen altistus syövyttää silmiä, ihoa ja hengitysteitä. Aineelle altistumisesta voi seurata vaikutuksia keskushermostossa, maksassa ja veressä. Palaessaan muodostaa myrkyllisiä typen oksideja. Metyylihydratsiinia muodostuu elimistössä myös sienimyrkytyksen kautta, jos on syöty gyromitriinia sisältäviä sieniä, kuten esimerkiksi raakoja (ryöppäämättömiä) korvasieniä. Gyromitriini muuttuu elimistössä metyylihydratsiiniksi, joka on varsinainen myrkytyksen aiheuttaja. Metyylihydratsiini vaikuttaa keskushermostoon ja haittaa B6-vitamiinin normaaleja toimintoja. == Katso myös == * Hydratsiini * 1,1-dimetyylihydratsiini (UDMH) ==Lähteet== == Aiheesta muualla == * *PubChem: Methylhydrazine *ChemBlink: Methylhydrazine Luokka:Orgaaniset typpiyhdisteet Luokka:Polttoaineet Luokka:Myrkylliset kemikaalit Luokka:Sienimyrkyt
Naira

Naira on Nigerian virallinen valuutta. Sen ISO-valuuttatunnus on NGN, ja valuuttasymboli ₦. Naira jaetaan 100:n koboon. Nigerian naira otettiin käyttöön vuonna 1973, jolloin se korvasi Nigerian punnan suhteella 2 nairaa = 1 punta. Käytössä on 50 kobon ja 1 ja 2 nairan kolikot, sekä 5, 10, 20, 50, 100, 200, 500 ja 1000 nairan setelit. Pienet kobo-arvot (½, 1, 5, 10 ja 25 koboa) poistettiin käytöstä helmikuun 28. päivään 2007 mennessä. == Lähteet == Luokka:Afrikan rahayksiköt Luokka:Nigerian talous
Jesse Pintado

Jesse Pintado (12. heinäkuuta 1969 Meksiko - 27\. elokuuta 2006 Alankomaat) oli meksikolaissyntyinen kitaristi. Pintado muistetaan etenkin grindcore- yhtyeistä Terrorizer ja Napalm Death. Jesse Pintado oli yksi extrememusiikin uranuurtajista 1980- ja 1990-lukujen vaihteessa. Päihdeongelmien kanssa erityisesti 1990-luvulla taistellut Pintado raitistui ja muutti Alankomaiden Ridderkerkiin. Terrorizerin riveissä hän ehti levyttää vuonna 2006 uuden, eräänlaisen comeback-albumin Darker Days Ahead. Hän kuitenkin menehtyi äkillisesti hollantilaisessa sairaalassa akuuttiin maksan vajaatoimintaan. == Lähteet == ==Aiheesta muualla== * http://www.terrorizer.us/ * http://www.metal-archives.com/band.php?id=1022 Luokka:Meksikolaiset kitaristit Luokka:Vuonna 1969 syntyneet Luokka:Vuonna 2006 kuolleet
Plutokratia

Plutokratia (kreikaksi ”rahavalta”) on poliittinen järjestelmä, jossa kansalaisten yhteiskunnallisen vaikutusvallan pohjana on omaisuus eikä esimerkiksi syntyperä.Castrén & Pietilä-Castrén 2000, s. 435 Tällaisessa valtiomuodossa valta jakautuu omaisuuden määrän ja yleisen kunnioituksen perusteella. Tuloerot ovat yleensä suuria, ja tulonsiirrot jäävät pieniksi. Sana plutokratia on johdettu muinaiskreikan sanoista πλουτος (plutos, ’rikkaus’) ja κρατείν (kratein, ’hallita’). Hyvä esimerkki tästä järjestelmästä on Solonin 500-luvun alussa eaa. Ateenassa tekemä yhteiskunnallinen uudistus ja kansalaisten jakaminen neljään varallisuusluokkaan. Myös eräiden Sisilian kreikkalaisten siirtokuntien ja Rooman tasavallan hallintojärjestelmissä oli plutokratian piirteitä. Noam Chomsky on kutsunut Yhdysvaltoja ”plutokratiaksi, joka on vain naamioitunut demokratiaksi”. == Katso myös == *Oligarkia *Stratifikaatio *Taloudellinen epätasa-arvo == Lähteet == * Paavo Castrén ja Leena Pietilä-Castrén: Antiikin käsikirja. Otava, 2000. ISBN 951-1-12387-4.castren ===Viitteet=== Luokka:Politiikan käsitteet Luokka:Poliittiset järjestelmät Luokka:Seulonnan keskeiset artikkelit
Ristiluu

Ristiluu () koostuu viidestä yhteen sulautuneesta ristinikamasta. Se muodostaa yhdessä lonkkaluun kanssa luisen lantiorenkaan. Yläosastaan ristiluu niveltyy alimpaan lannenikamaan, sivuilta lonkkaluihin ja alhaalta häntäluuhun. Ristiluun tasolla ei ole enää selkäydintä, mutta monet selkäydinhermojen juuret kulkevat sen sisällä olevassa ristiluukanavassa. Ristiluu on vahva luu, ja se murtuu harvoin. Murtumisen syinä on yleensä liikenneonnettomuus tai voimakas isku suoraan luuhun. Nimensä ristiluu on saanut hevosen ristiluusta, joka irrotettuna ja pystyyn nostettuna muistuttaa krusifiksia. Ristiluun tienoota kutsutaan ristiseläksi. ==Lähteet== *Kodin uusi lääkärikirja ===Viitteet=== == Aiheesta muualla == Luokka:Lantio Luokka:Vartalon luusto Luokka:Seulonnan keskeiset artikkelit
Rotkorakkeli

Rotkorakkeli (Onychognathus tristramii) on kottaraisten heimoon kuuluva varpuslintu. Laji on saanut tieteellisen nimensä englantilaisen Henry Baker Tristramin mukaan. Suomenkielisen nimen linnulle on keksinyt Seppo Vuolanto. == Koko ja ulkonäkö == Linnun pituus on 24–27 cm, siipien kärkiväli 44–45 cm ja paino 100–140 g. Kottaraista hivenen pitempi ja hoikempi lintu. Koiraan puku on kokomusta lukuun ottamatta oranssin väristä käsisiipeä, joka näkyy vasta linnun lentäessä. Naaras on harmaampi. Silmä on punertava. Seurallinen laji, joka elää pienissä parvissa paitsi pesimäaikaa, jolloin parit pesivät yksittäin. Äänekäs, kuten useimmat kottaraiset, mutta laulu on melko hiljainen ja vaatimaton. == Esiintyminen == Esiintyy sangen pienellä alueella Lähi- idässä, Israelista Arabian niemimaan länsiosiin. Runsastunut ainakin Israelissa. Paikkalintu, mutta pesimäajan ulkopuolella parvet liikkuvat laajalti. Lajin elinalueen koko on 100 000–1 000 000 neliökilometriä ja sen kanta on elinvoimainen. Lajia ei ole tavattu Suomessa. == Elinympäristö == Vuoristojen rotkot ja laaksot, nykyään yhä enenevässä määrin kaupungeissa ja teollisuusalueilla. Vierailee myös kaatopaikoilla. == Lisääntyminen == Pesä sijaitsee rotkon tai kalliojyrkänteen hyllyllä tai kolossa, tai korkean betonirakennuksen kolossa tai ulkonemassa. Se on rakennettu oksista ja risuista, joskus myös tuoreista akaasian oksista, sekä vuorattu karvoilla, höyhenillä ja paperinpaloilla. Turkoosin värisiä munia on 3–5 ja naaras hautoo niitä noin 16 päivää. Molemmat emot huolehtivat poikasista, jotka ovat lentokykyisiä 28-31 päivän ikäisinä. Noin 2 viikkoa tästä ne itsenäistyvät ja muodostavat nuorten lintujen parvia.Perrins, Christopher M. (toim.) 1994: Handbook of the Birds of Europe, the Middle East and North Africa. – Oxford University Press. Hong Kong. ISBN 0-19-854679-3 == Ravinto == Ruokailee tavallisesti parvissa. Syö hedelmiä ja selkärangattomia. Laitumilla kuljeskelevista eläimistä, kuten naudoista, aaseista ja kameleista, se käy poimimassa loisia ja muita ötököitä. Kauriista se tutkii etenkin pään ja peräaukon tienoon. == Lähteet == * Stamps of Israeli birds * Perrins, Christopher M. (päätoim.) 1992: Otavan lintutieto - Maailman linnut. Otava. Helsinki. ISBN 951-1-12001-8 ===Viitteet=== Luokka:Rakkelit
Det Tapte Liv

Det Tapte Liv on norjalaisen black metal -yhtyeen Antestorin EP-levy, joka julkaistiin vuonna 2004. ==Yleiskatsaus== Levy sisältää ylijääneitä kappaleita vuonna 2005 julkaistun The Forsaken -albumin levytyssessioista.Kemman, Max, Antestor interview, Jesus Metal, viitattu 2007-10-30 Levyllä on kaksi varsinaista kappaletta (Rites of Death ja Med Hevede Sverd) sekä kolme rauhallista piano- ja kosketinsoitininstrumentaalia. Levyn kappalerakenteet ovat progressiivisia ja sisältävät paljon tempovaihteluja. Imperiumi.net- sivuston Pekka Ryhänen antoi levylle 9 pistettä 10:stä ja kuvailee tyyliä "moderniksi, taiteelliseksi ja nopeaksi dark metaliksi".Antestor - Det Tapte Liv Det Tapte Livia painettiin ensin 1000 kappaleen erikoispainos mustassa heavy printer -boksissa, jonne myös tulevan albumin digipakversio mahtuisi. Myöhemmin EP:stä julkaistiin varsinainen painos eri ulkoasulla ja Necrolordin (Kristian Wåhlin) kansitaiteen kera. Ep:n virallisen painoksen kannessa on kuvattu Borgundin sauvakirkko. Ep:n ja The Forsaken -albumin kannet muodostavat yhdessä yhtenevän maiseman. ==Yhtyeen kokoonpano EP:llä == * Vrede (Ronny Hansen) - laulu * Sygmoon (Morten Sigmund Mageroy) - koskettimet * Vemod (Lars Stokstad) - kitara * Gard (Vegard Undal) - basso ===Muut muusikot=== * Hellhammer (Jan Axel Blomberg) - sessiorumpali ==Kappalelista== #"Rites of Death" (3:46) #"Grief" (3:32) #"Last Season" (3:45) #"Med Hevede Sverd" (4:50) #"Det Tapte Liv" (2:46) == Arvostelut == * Imperiumi: 9/10 ==Lähteet== ==Aiheesta muualla== *EP:n arvostelu Imperiumi.Netin sivulla *EP The Whipping Post -sivulla *EP Guitar6-sivulla *EP Music Vault -sivulla *EP No Life Til Metal -sivulla * * Luokka:Vuoden 2004 albumit Luokka:Antestorin albumit
Toimalaiset

Toimalaiset () olivat suomalais-ugrilainen kansa ja kieliryhmä, joka asui Arkangelin alueella Vienanjoen vesistöalueen eteläosassa. Toimalaiset mainitaan venäläisissä kronikoissa. Heidän mukaansa ovat saaneet nimensä Ylinen ja Alinen Toimajoki, jotka laskevat Vienajokeen. Toimalaisiin kuuluvat venäläisten kronikoiden taipaleentakaiset tšuudit sekä Aleksandr Matvejevin mainitsemat pohjoiset itämerensuomalaiset kansat (, ). == Lähteet == Luokka:Muinaiset kansat Luokka:Suomalais-ugrilaiset kansat
Matt Pelissier

Matt Pelissier oli My Chemical Romancen rumpali ennen Bob Bryaria. Hän auttoi MCR:n nokkamiestä, Gerard Wayta vuoden 2001 syyskuun 11. päivien iskujen jälkeen. ==Aika My Chemical Romancen kanssa== Gerard Way ja Matt olivat ystäviä lukiossa. 9. 11. hyökkäysten jälkeen, jolloin he kaksi tapasivat baarissa. He päättivät perustaa My Chemical Romancen ja he kutsuivat Pelissierin vanhan ystävän, Ray Toron liittymään mukaan. He kolme nauhoittivat heidän ensimmäisen demonsa Pelissierin ullakolla. Matt ja Gerard tekivät yhdessä kappaleen 'Skylines And Turnstiles', josta tuli My Chemical Romancen ensimmäinen kappale. Sillä aikaa, kun Gerard Way oli vieroituksessa, yhtyeen muut jäsenet joutuivat pyytämään Pelissieria jättämään bändin; he tunsivat etteivät pystyneet enää soittamaan hänen kanssaan. ==MCR:n jälkeen== Jouduttuaan ulos yhtyeestä Pelissier oli vihainen jonkin aikaa, mutta tuon ajan jälkeen hän ei ole ottanut yhteyttä My Chemical Romancen poikiin. Hän on nyt mekaanikko. Luokka:My Chemical Romance Luokka:Yhdysvaltalaiset rumpalit Luokka:Vuonna 1977 syntyneet Luokka:Elävät henkilöt
Cadacross

Cadacross on hämeenlinnalainen, vuonna 1997 perustettu folk/power/melodinen death metal -yhtye. Yhtyeen ensituotanto oli muodoltaan death metal -musiikkia. Aluksi vokalistina toimi Georg Laakso, joka siirtyi kitaristiksi toisen albumin kohdalla. == Jäsenet == * Sami Aarnio – laulu * Nina Laakso – laulu * Tino Ahola – kitara * Kimmo Miettinen – rummut * Antti Ventola – koskettimet === Entiset jäsenet === * Georg Laakso – kitara, taustalaulu * Jarkko Lemmetty – basso * Janne Salo – rummut * Mathias D.G. Nygård – koskettimet * Riku Ylitalo – haitari (vieraileva jäsen) * Tommi Saari – kitara * Jukka-Pekka Miettinen – basso == Julkaisut == === Albumit === * * == Aiheesta muualla == * Luokka:Suomalaiset folk metal -yhtyeet Luokka:Suomalaiset power metal -yhtyeet Luokka:Viikinkimetalliyhtyeet